Основната сграда на Детска градина „Света Анна”  се намира в източната част на град Сапарева баня; в структурата на детската градина са включени и бази, в които се провежда предучилищно образование в  с. Ресилово, с. Овчарци и с .Сапарево, община Сапарева баня. 
            Занималните и спалните помещения са в много добро състояние, естетически и функционално подредени, осигуряващи емоционален комфорт за децата. Жизнената среда на децата отговаря на изискванията за безопасност, естетика и комфорт, интериорът и подредбата на групите са съобразени с възрастовите и индивидуални потребности на децата. В подготвителните групи са създадени оптимални условия за доминираща учебна дейност, осигурени са познавателни книжки и пособия за децата, подлежащи на задължително предучилищно образование.         
 Основната сграда на детската градина се отоплява от геотермална централа, а групите в селата на община Сапарева баня - локално парно отопление с твърдо гориво.
             За психологическия и физически комфорт и удобство на децата, учителите и непедагогическия персонал са обособени просторни и удобни занимални с достатъчно осветление, обзаведени със съвременни кътове за игра на децата, телевизор, видео, бели магнитни дъски, подходящи за възрастта на децата играчки, съвременни нагледни материали за децата, книжки и др.; спалните помещения са просторни, с цветно детско спално бельо - различно за всяка група; гардеробчета и санитарни възли. 
            В ДГ „Света Анна” има установен пропусквателен и епидемиологичен режим, хигиенни условия, рационално и здравословно хранене на децата. Менюто ежеседмично се поставя на обособено табло за информация  на всички родители.
           Дворните пространствва са обширни. Спазени са функционалните и хигиенно-педагогически изисквания при дворното пространство. В основната сграда са обособени 3 обширни площадки за игра, една от които е с ударопоглъщаща каучукова настилка и функционални комбинирани детски спортни съоръжения, детска сцена за изяви и провеждане на празници на открито, велоалея около сградата, затревено футболно игрище и площадка по БДП.
Детска градина „Света Анна“ прилага форми и методи за идентифициране и посрещане на различните потребности на децата, като дава възможност на всички, независимо от социално-икономическия им произход или лични обстоятелства, да развиват пълния си потенциал чрез поставяне основите на учене през целия живот.

